আলোকদিকমুখিতা
জীববিজ্ঞানে, আলোক উদ্দীপকের প্রতিক্রিয়ায় একটি জীবের বৃদ্ধিকে ফটোট্রপিজম বলে। ফোটোট্রপিজম প্রায়শই উদ্ভিদে পরিলক্ষিত হয়, তবে ছত্রাকের মতো অন্যান্য জৈবদেহেও দেখা দিতে পারে। উদ্ভিদের আলো থেকে সবচেয়ে দূরে থাকা কোষগুলিতে অক্সিন নামক একটি হরমোন থাকে যা ফটোট্রপিজম সংগঠিত হলে প্রতিক্রিয়া দেখায়। এটি আলোর উৎস হতে দূরে অবস্থিত কোষের বর্ধনে (elongation) উদ্ভিদকে উদ্দীপ্ত করে। ফোটোট্রপিজম হল উদ্ভিদের অনেকগুলি দিকমুখিতা (ট্রপিজম) বা গতিবিধির মধ্যে একটি, যা বাহ্যিক উদ্দীপনায় সাড়া দেয়। আলোর উৎসের দিকে বৃদ্ধিকে পজিটিভ ফটোট্রপিজম বলা হয়, আর আলো থেকে দূরে বৃদ্ধি হওয়াকে নেতিবাচক ফটোট্রপিজম বলা হয়। নেতিবাচক ফটোট্রপিজমকে আবার স্কোটোট্রপিজমের সাথে গুলিয়ে ফেলা উচিত নয়। স্কোটোট্রপিজম হলো অন্ধকারের দিকে বৃদ্ধি প্রাপ্ত হওয়া, যেখানে নেতিবাচক ফটোট্রপিজম আলোর উৎস থেকে দূরে বা অন্ধকারের দিকে উদ্ভিদের বৃদ্ধিকে নির্দেশ করতে পারে। বেশিরভাগ উদ্ভিদের অঙ্কুর ইতিবাচক ফটোট্রপিজম প্রদর্শন করে এবং তাদের ক্লোরোপ্লাস্টগুলিকে পাতার মধ্যে পুনর্বিন্যাস করে যাতে সালোকসংশ্লেষী শক্তি সর্বোচ্চ হয় এবং সেই সাথে উদ্ভিদের নিজের বৃদ্ধি নিশ্চিত হয়। কিছু লতা অঙ্কুর এর অগ্রভাগ (টিপস) নেতিবাচক ফটোট্রপিজম প্রদর্শন করে, যা তাদেরকে অন্ধকারমুখী করে, কঠিন বস্তুর দিকে বাড়তে এবং তাতে আরোহণ করার সুযোগ করে দেয়। আলোকদিকমুখিতা বা ফটোট্রপিজম এবং অভিকর্ষনঅভিমুখিতা বা গ্র্যাভিট্রপিজমের এই দুইয়ের সমন্বয় উদ্ভিদের সঠিক দিকে বৃদ্ধি হওয়া নিশ্চিত করে।